สวัสดีค่ะ หนูมีน้าคนหนึ่งซึ่งเมื่อก่อนเป็นคนร่าเริงแจ่มใส แต่เมื่อประมาณ4-5ปีที่ผ่านมา พบว่าท่านเป็นโรคซึมเศร้าและโรคแพนิค ชอบปลีกวิเวกครอบครัวไปอยู่คนเดียว และมีท่าทางซึมเศร้า ที่บ้านจึงพาไปรักษาและให้ท่านออกจากงานมาอยู่ที่บ้าน จนเมื่อปลายปีที่แล้ว ประมาณเดือนธันวาหนูได้ยินเรื่องว่าท่านไปยืมเงินของญาติคนอื่น ๆ มาจำนวนมากโดยไม่ทราบว่าเอาไปทำอะไร หนูได้ยินมาเรื่อย ๆ จนกระทั่งเกิดเรื่องใหญ่ขึ้นคือท่านไปกู้ยืมเงินนอกระบบแล้วไม่จ่ายจนทำให้ครอบครัวเดือดร้อน รวม ๆ แล้วเป็นหนี้ประมาณ6หลัก แต่ท่านก็ยังทำต่อโดยไม่มีท่าทีว่าจะหยุดสร้างหนี้สินเลย เมื่อโดนตักเตือนหรือว่ากล่าวในเรื่องนี้ท่านก็จะเรียกร้องความสนใจโดยการป่วยไม่มีสาเหตุทำให้ต้องพาไปโรงพยาบาลเป็นว่าเล่นเกือบทุกวันโดยที่ก็บอกว่าไม่ได้เป็นอะไร ครอบครัวคาดว่าท่านน่าจะติดการพนันออนไลน์หรืออะไรแนวนั้นค่ะ หนูเลยอยากสอบถามว่าอาการแบบนี้ท่านอาจจะเป็นโรคทางจิตอื่น ๆ นอกจากโรคซึมเศร้าหรือโรคแพนิคหรือเปล่าคะ
สวัสดีค่ะ โรคซึมเศร้าคือการมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมโดยโรคซึมเศร้า อาจจะไม่อธิบายอาการที่ผู้ป่วยมีการจับจ่ายใช้สอยมากผิดปกติ มีการสร้างหนี้สิน ซึ่งพฤติกรรมดังกล่าว อาจอธิบายได้ด้วยโรคอีกกลุ่มหนึ่งคือโรคอารมณ์ 2 ขั้วที่มีภาวะซึมเศร้าร่วมด้วยหรือมีการเปลี่ยนแปลงของอารมณ์ไปอย่างผิดปกติ โรคจิตเภทไบโพลาห์คือโรคความผิดปกติทางอารมณ์ชนิดหนึ่งที่ทำให้มีอารมณ์ 2 ขั้วกล่าวคือเวลาเศร้าก็จะเศร้ามากคล้ายกับเป็นคนซึมเศร้าคือเก็บตัว ไม่เข้าสังคม มีความคิดอยากฆ่าตัวตาย และก็จะมีช่วงที่อารมณ์มีความสุขมากเกินไป ทำให้คึกคัก มีความคิดจะทำกิจกรรมหลายอย่าง ออกไปเที่ยวหรือจับจ่ายใช้สอยจนเกินควรแนะนำการกลับไปพบแพทย์ที่ดูแลเพื่อตรวจประเมินสุขภาพจิตอย่างละเอียดและปรับยาอย่างเหมาะสมต่อไป เพื่อให้ควบคุมอาการได้ดีในระยะยาว